namaqembu amakhulu. Niqonde ukungitshela ukuthi ngeke baqeqeshe phesheya kwezilwandle? Kunzima ngoba amaqembu ase-Europe akabethembi abaqeqeshi baseAfrika. Ngisanda kutshela uRhulani Mokwena ukuthi isizukulwane sabo yisona okumele siqede lo mqondo. Angiboni ukuthi isizukulwane sethu singayishintsha imiqondo yamaqembu ase-Europe. elilodwa. Abaqeqeshi base-France bagcwele i-Afrika yonke. Nami ngingathanda ukubona abaqeqeshi bethu bephuma beyocija amazwe namaqembu ase-Afrika. Sinabo abaqeqeshi abaseqophelweni eliphezulu abangakwazi ukuzuza izinto e-Afrika. Nokho sidinga ukuqale senze kahle lapha ekhaya bese siheha amazwe ase-Afrika namaqembu akhona. Akulula, yingakho ngihlale ngibeseka abaqeqeshi abanjengoSteve Komphela noSerame Letsoaka. Laba baqeqeshi bamqoka ebholeni laseNingizimu Afrika. Yibona okumele basinike ushintsho.
Nokho kumele benze kahle lapha ekhaya ngoba ngeke bathathwe ngaphandle uma behluleka kuleli.
Angaliqeqesha kalula. Kumele siphume siyozakhela igama amazwe. Uyazi iSt.George iligi iyinqobe amahlandla angu-13 kwangu-16. Manje niqonde ukungitshela ukuthi uKomphela ngeke ayiqeqeshe iSt.George? Kahleni bafowethu! Unganqoba inqwaba yemidlalo nezicoco zeligi. Kumele sisizane singabaqeqeshi eNingizimu Afrika.
PM: IBafana inomqeqeshi oseqophelweni eliphezulu njengamanje, inoStuart Baxter. Uyakwazi ukuhlanganisa iqembu futhi uzosiyisa phambili. Ungumqeqeshi odingwa yiBafana, ukhuluma esihle isiNgisi lesi.
Izingxoxo zakhe nabezindaba ziqondile. Ungumqeqeshi ofanele kakhulu ukucija iqembu lesizwe.
Uma ungumqeqeshi kumele uliqonde ibhola lase-Afrika namasiko akhona.
MM: Ebholeni kulula ukuthi abantu banixabanise uma ningabaqeqeshi. Wena ubugcina kanjani ubudlelwano bakho bubuhle noManqoba Mngqithi? Uma iqembu lenza kahle abantu bavame ukuthi kungenxa kaManqoba uma selenza kabi kukhonjwa wena ngenjumbane. Uthini ngalokho?